CELEX: 32007R0242
Language: fi
Date: 2007-03-06
Title: Komission asetus (EY) N:o 242/2007, annettu 6 päivänä maaliskuuta 2007 , endo-1,4-beetaksylanaasin EC 3.2.1.8 (Belfeed B1100MP ja Belfeed B1100ML) hyväksymisestä rehun lisäaineeksi (ETA:n kannalta merkityksellinen teksti)

13.3.2007   
            
            
               FI
            
            
               Euroopan unionin virallinen lehti
            
            
               L 73/1
            
         
      KOMISSION ASETUS (EY) N:o 242/2007,
   annettu 6 päivänä maaliskuuta 2007,
   endo-1,4-beetaksylanaasin EC 3.2.1.8 (Belfeed B1100MP ja Belfeed B1100ML) hyväksymisestä rehun lisäaineeksi
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on esitetty liitteessä mainitun valmisteen hyväksyntää koskeva hakemus. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee valmisteen endo-1,4-beetaksylanaasi EC 3.2.1.8, jota tuottaa Bacillus subtilis (LMG S–15136), uutta käyttöä ankkojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Asetuksen (EY) N:o 1831/2003 7 artiklan 3 kohdan c alakohdan mukaisesti lupahakemukseen sisällytetty analyysimenetelmä koskee rehussa olevan rehun lisäaineen tehoaineen määritystä. Siksi tämän asetuksen liitteessä tarkoitettua analyysimenetelmää ei tule pitää rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) 11 artiklassa tarkoitettuna yhteisön analyysimenetelmänä.
            
         
               (5)
            
            
               Endo-1,4-beetaksylanaasin EC 3.2.1.8, jota tuottaa Bacillus subtilis (LMG S–15136) käyttö hyväksyttiin (vieroitettujen) porsaiden ruokinnassa komission asetuksella (EY) N:o 1206/2005 (3) ja broilerien ruokinnassa komission asetuksella (EY) N:o 1259/2004 (4). On toimitettu uusia tietoja, jotka tukevat hakemusta valmisteen hyväksymiseksi ankkojen ruokinnassa. Euroopan elintarviketurvallisuusviranomainen (’elintarviketurvallisuusviranomainen’) totesi 15 päivänä kesäkuuta 2006 antamassaan lausunnossa (5), että kyseisen lisäaineen turvallisuus kuluttajalle, käyttäjälle ja ympäristölle on jo vahvistettu eikä ehdotettu uusi käyttö vaikuta siihen. Lisäksi se totesi, että valmisteen käytöllä ei ole haitallisia vaikutuksia kyseiselle eläinten lisäryhmälle ja että kyseisen valmisteen käyttö voi parantaa ankkojen eläintuotannollisia parametreja. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö olisi hyväksyttävä tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EYVL L 165, 30.4.2004, s. 1, oikaisu EUVL L 191, 28.5.2004, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      (3)  EUVL L 197, 28.7.2005, s. 12.
   
      (4)  EUVL L 239, 9.7.2004, s. 8.
   
      (5)  Opinion of the Scientific Panel on Additives and Products or Substances used in Animal Feed on the safety and efficacy of the enzyme preparation Belfeed B1100MP and Belfeed B1100ML (endo-1,4-beta xylanase) authorised as a feed additive in accordance with Council Directive 70/524/EEC. Annettu 15. kesäkuuta 2006. The EFSA Journal (2006) 368, 1–7.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine (kauppanimi)
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, kosteuspitoisuus 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a1606
               
               
                  Beldem SA
               
               
                  endo-1,4-beeta-ksylanaasi
                  EC 3.2.1.8
                  (Belfeed B1100MP Belfeed B1100ML)
               
               
                  
                     Lisäaineen koostumus
                  
                  Endo-1,4-beetaksylanaasivalmiste EC 3.2.1.8, jonka vähimmäisaktiivisuus kiinteille ja nestemäisille aineille on 100 IU (1) /g tai ml
                  
                     Tehoaineen ominaispiirteiden kuvaus
                  
                  Endo-1,4-beetaksylanaasi EC 3.2.1.8, jota tuottaa Bacillus subtilis (LMG S-15136)
                  
                     Analyysimenetelmä
                      (2)
                  
                  Kolorimetrinen menetelmä, joka mittaa vesiliukoista väriainetta, jota entsyymi vapauttaa atsuriiniin ristisidotusta vehnän arabinoksylaanisubstraatista
               
               
                  Ankat
               
               
                  —
               
               
                  10 IU
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus / kg täysrehua: endo-1,4-beetaksylanaasi: 10 IU
                           
                        
                              3.
                           
                           
                              Käytetään rehuseoksissa, joissa on paljon muita polysakkarideja kuin tärkkelystä (pääasiassa arabinoksylaaneja), esim. jotka sisältävät yli 40 % vehnää.
                           
                        
                              4.
                           
                           
                              Jos tuotetta käsitellään tai sekoitetaan suljetussa tilassa, suositetaan turvalasien ja suojamaskien käyttöä sekoituksen ajaksi, jos sekoittimia ei ole varustettu poistoilmajärjestelmällä.
                           
                        
               
                  2.4.2017
               
            
         (1)  1 IU on entsyymimäärä, joka vapauttaa koivun ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,5 ja lämpötila 30 oC).
      
         (2)  Analyysimenetelmää koskevia yksityiskohtaisia tietoja on saatavilla yhteisön vertailulaboratorion osoitteessa: www.irmm.jrc.be/html/crlfaa/.